Carlito’s Way

Carlito's Way er et amerikansk kriminaldrama fra 1993 med Al Pacino i hovedrollen. Andre sentrale roller spilles av Sean Penn og Penelope Ann Miller. Regi er ved Brian De Palma. Filmen er basert på ei bok av dommer Edwin Torres fra 1970-tallet.

Handling
Puertoricaneren og forbryteren Carlito Brigante kommer ut etter 5 år i fengsel. Han er middelaldrende og vil nå holde seg unna forbryterlivet. Hans drøm er å drive en bruktbilhandel på Bahamas, og flytte dit sammen med sin kjære Gail. Men hans fortid gjør det vanskelig for ham.

Om filmen
Carlito's Way ble godt mottatt av kritikerne og har oppnådd 80% på Rotten Tomatoes. Den kjente amerikanske filmkritikeren Roger Ebert gav den nest høyeste karakter. «Praktfullt» skrev VGs anmelder og gav den terningkast fem, mens Dagbladets anmelder gav den terningkast fire.

Til tross for god omtale gjorde den det beskjedent på kino og innbrakte 37 millioner dollar ved amerikanske kinoer og nesten 64 millioner dollar på verdensbasis. Produksjonskostnadene var på 30 millioner dollar.

I 2005 kom lite kjente oppfølgeren Carlito's Way: Rise to Power. Denne ble lansert rett på video.

I rollene
 Al Pacino: Carlito Brigante
 Sean Penn: David Kleinfeld
 Penelope Ann Miller: Gail
 John Leguizamo: Benny Blanco
 Ingrid Rogers: Steffie
 Luis Guzmán: Pachanga
 James Rebhorn: Dist. Atty. Norwalk
 Joseph Siravo: Vincent ‚Vinnie‘ Taglialucci
 Viggo Mortensen: Lalin
 Richard Foronjy: Pete Amadesso
 Jorge Porcel: Saso
 Adrian Pasdar: Frankie Taglialucci
 John Ortiz: Guajiro
 Paul Mazursky: Richter Feinstein
 Jon Seda: Dominikaner
 Vincent Pastore: Copa Wiseguy
 Marc Anthony: Latin Band in Disco

Referanser

Eksterne lenker 

Kriminalfilmer fra USA
Dramafilmer fra USA
Filmer fra 1993
Filmer regissert av Brian De Palma
Engelskspråklige filmer